《山行》
宋代·真山民

林梢初日弄阴晴，露浥溪花笑欲迎。
涧暗只闻泉滴沥，山青剩见鹭分明。
远峰忽转还如绕，险迳徐行亦似平。
莫谓诗成无与和，风篁也解作吟声。

作者简介：处州丽水人。李生乔尝以为不愧其祖真德秀，故知姓真。自呼山民，因以称之。或云名桂芳。宋末进士。痛值乱亡，深自湮没。所至好题咏。有《真山民集》。